नशे में जीप चला रहे युवक ने सिपाही को उड़ाया, हालत गंभीर
पलासिया चौराहे पर सोमवार देर रात नशे में जीप चला रहे युवक ने ड्यूटी पर तैनात सिपाही को जोर से टक्कर मार दी। सिर में चोट लगने के कारण सिपाही की हालत गंभीर है।
पुलिस के अनुसार युवक अक्षयराज सिंह रोहा है। वह पलासिया चौराहे से गुजर रहा था। इस दौरान जीप ने वहां लगे स्टॉपर उड़ा दिए। सिपाही मोहित यादव ने रोकने की कोशिश की तो उन्हें भी जोर से टक्कर मार दी। इसके बाद जीप बीआरटीएस की रैलिंग में घुस गई। मौके पर पहुंचे पुलिस अधिकारी सिपाही को अस्पताल ले गए। युवक अक्षय को पलासिया थाने ले गए, लेकिन उसके ज्यादा नशे में होने के कारण देर रात तक पूछताछ नहीं हो सकी। टीआई शिवपालसिंह कुशवाह ने बताया कि युवक पहले भी नशे में कार चलाते हुए पकड़ाया था।
थाने में अक्षयराजसिंह रोहा।
hin_Deva hin_Deva hin_Deva awa_Deva